CELEX: 31981R3568
Language: el
Date: 1981-12-07 00:00:00
Title: Κανονισμός (EOK) αριθ. 3568/81 τού Συμβουλίου τής 7ης Δεκεμβρίου 1981 περί τού καθεστώτος εξαγωγής ορισμένων απορριμμάτων καί θραυσμάτων μή σιδηρούχων μετάλλων

Avis juridique important

|

31981R3568

Κανονισμός (EOK) αριθ. 3568/81 τού Συμβουλίου τής 7ης Δεκεμβρίου 1981 περί τού καθεστώτος εξαγωγής ορισμένων απορριμμάτων καί θραυσμάτων μή σιδηρούχων μετάλλων  

Επίσημη Εφημερίδα αριθ. L 357 της 12/12/1981 σ. 0007 - 0008

***** ΚΑΝΟΝΙΣΜΟΣ (ΕΟΚ) αριθ. 3568/81 ΤΟΥ ΣΥΜΒΟΥΛΙΟΥ  της 7ης Δεκεμβρίου 1981  περί του καθεστώτος εξαγωγής ορισμένων απορριμμάτων και θραυσμάτων μη σιδηρούχων μετάλλων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2603/69 του Συμβουλίου της 20ής Δεκεμβρίου 1969 περί θεσπίσεως κοινού καθεστώτος εξαγωγών (1), και ιδίως το άρθρο 7,  τον κανονισμό (ΕΟΚ) αριθ. 1023/70 του Συμβουλίου της 25ης Μαΐου 1970 περί θεσπίσεως κοινής διαδικασίας διαχειρίσεως των ποσοστώσεων (2), και ιδίως το άρθρο 2,  την πρόταση της Επιτροπής,  Εκτιμώντας:  ότι, σύμφωνα με τους κανονισμούς (ΕΟΚ) αριθ. 3438/80 (3) και (ΕΟΚ) αριθ. 1792/81 (4), για τις εξαγωγές απορριμμάτων και θραυσμάτων αργιλίου και μολύβδου απαιτείται, καθ' ολη τη διάρκεια του 1981 όσον αφορά το αργίλιο και κατά το δεύτερο εξάμηνο του 1981 όσον αφορά το μόλυβδο, προηγούμενη άδεια εξαγωγής η οποία πρέπει να εκδίδεται από τις αρμόδιες αρχές των Κρατών μελών σύμφωνα με τις καθοριζόμενες διατυπώσεις· ότι το καθεστώς αυτό παύει να ισχύει στις 31 Δεκεμβρίου 1981·  ότι, προκειμένου να αποφευχθούν δυσχέρειες εφοδιασμού όσον αφορά τις τέφρες και τα υπολείμματα χαλκού καθώς και τα απορρίμματα και θραύσματα χαλκού, καθορίσθηκαν κοινοτικές εξαγωγικές ποσοστώσεις με τον κανονισμό (ΕΟΚ) αριθ. 3438/80· ότι οι ποσοστώσεις αυτές ισχύουν μέχρι τις 31 Δεκεμβρίου 1981·  ότι αποδεικνύεται απαραίτητο να διατηρηθεί για το 1982 το καθεστώς αδειών εξαγωγής όσον αφορά τα προϊόντα αργιλίου και μολύβδου και οι ποσοστώσεις που ισχύουν για τα προϊόντα χαλκού·  ότι ζητήθηκε η γνώμη της επιτροπής που έχει συσταθεί βάσει του κανονισμού (ΕΟΚ) αριθ. 2603/69·  ότι πρέπει να καθορισθεί το κριτήριο κατανομής των εν λόγω ποσοστώσεων·  ότι οι διατάξεις που αφορούν τον έλεγχο της ενδοκοινοτικής διαμετακομίσεως, που περιλαμβάνονται στον κανονισμό (ΕΟΚ) αριθ. 223/77 της Επιτροπής της 22ας Δεκεμβρίου 1976 περί των διατάξεων εφαρμογής και των μέτρων απλοποιήσεως του καθεστώτος κοινοτικής διαμετακομίσεως (5), εφαρμόζονται μόνο εφ' οσον τα μέτρα επιβολής των περιορισμών εξαγωγής προβλέπουν την εφαρμογή των διατάξεων αυτών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Κατά την περίοδο από 1ης Ιανουαρίου μέχρι 31 Δεκεμβρίου 1982, για τις κοινοτικές εξαγωγές απορριμμάτων και θραυσμάτων αργιλίου της διακρίσεως 76.01 Β του Κοινού Δασμολογίου, και απορριμμάτων και θραυσμάτων μολύβδου της διακρίσεως 78.01 Β, απαιτείται προσκόμιση αδείας εξαγωγής που πρέπει να χορηγείται από τις αρμόδιες αρχές των Κρατών μελών. Η άδεια αυτή χορηγείται δωρεάν για όλες τις ζητούμενες ποσότητες με την επιφύλαξη των κατωτέρω διατάξεων.  2. Η άδεια εξαγωγής χορηγείται, εντός ανωτάτης προθεσμίας δεκαπέντε εργασίμων ημερών από της καταθέσεως της αιτήσεως, κατόπιν προσκομίσεως, από τον αιτούντα, συμβάσεως πωλήσεως για το σύνολο των ζητουμένων ποσοτήτων.  Η άδεια ισχύει για διάστημα δύο μηνών.  3. Κάθε Κράτος μέλος ανακοινώνει στην Επιτροπή κατά τη διάρκεια του πρώτου δεκαπενθημέρου κάθε μήνα:  α) τις ποσότητες σε τόνους και τις τιμές των προϊόντων για τα οποία έχουν εκδοθεί άδειες εξαγωγής κατά τη διάρκεια του προηγούμενου μήνα·  β) τις ποσότητες, σε τόνους, των προϊόντων τα οποία έχουν αποτελέσει αντικείμενο εξαγωγών κατά τη διάρκεια του μήνα που προηγείται εκείνου που αναφέρεται στο σημείο α·  γ) τις ποσότητες, σε τόνους, των προϊόντων των οποίων η επιτραπείσα ή πραγματοποιηθείσα εξαγωγή εντάσσεται στα πλαίσια εργασιών τελειοποιήσεως προς επανεξαγωγή η επανεισαγωγή·  δ) τις τρίτες χώρες προορισμού.  Η Επιτροπή ενημερώνει σχετικά τα Κράτη μέλη.  Άρθρο 2  Για το έτος 1982, θεσπίζονται οι ακόλουθες κοινοτικές εξαγωγικές ποσοστώσεις:  (σε τόνους)  1.2.3 //   //   //   // Κλάση  του Κοινού  Δασμολογίου   // Περιγραφή εμπορευμάτων   // Ποσότητες  //   //   //   // ex 26.03  // Τέφραι και υπολείμματα χαλ- κού και των κραμάτων του  // 22 300  // ex 74.01 Δ  // Απορρίμματα και θραύσματα χαλκού και των κραμάτων του  // 32 700  //   //   //  Άρθρο 3  Οι ποσοστώσεις που καθορίζονται στο άρθρο 2 κατανέμονται σύμφωνα με τις υπολογιζόμενες ανάγκες.  Άρθρο 4  Οι εξαγωγές εκτός Κοινότητος των προϊόντων του άρθρου 2 που παρήχθησαν κατ' εφαρμογή του καθεστώτος τελειοποιήσεως προς επανεξαγωγή, κατά την έννοια τη οδηγίας 69/73/ΕΟΚ του Συμβουλίου της 4ης Μαρτίου 1969 περί της εναρμονίσεως των νομοθετικών, κανονιστικών και διοικητικών διατάξεων που αφορούν το καθεστώς της τελειοποιήσεως προς επανεξαγωγή (1), καταλογίζονται στο μερίδιο του Κράτους μέλους εξαγωγής. Εν τούτοις, είναι δυνατόν να προβλεφθούν παρεκκλίσεις, κατά περίπτωση, κατόπιν γνώμης της Επιτροπής Διαχειρίσεως που έχει συσταθεί βάσει του κανονισμού (ΕΟΚ) αριθ. 1023/70.  Οι προσωρινές εξαγωγές προϊόντων για επεξεργασία, μεταποίηση ή επισκευή σε τρίτη χώρα, κατά την έννοια της οδηγίας 76/119/ΕΟΚ του Συμβουλίου της 18ης Δεκεμβρίου 1975 περί της εναρμονίσεως των νομοθετικών, κανονιστικών και διοικητικών διατάξεων που αφορούν το καθεστώς τελειοποιήσεως προς επανεισαγωγή (2), προϊόντων που προορίζονται για επανεισαγωγή προς κατανάλωση στο τελωνειακό έδαφος της Κοινότητος καταλογίζονται στο μερίδιο του Κράτους μέλους εξαγωγής. Εν τούτοις, είναι δυνατόν να προβλεφθούν παρεκκλίσεις, κατά περίπτωση, κατόπιν γνώμης της Επιτροπής Διαχειρίσεως που έχει συσταθεί βάσει του κανονισμού (ΕΟΚ) αριθ. 1023/70.  Άρθρο 5  Ο κανονισμός (ΕΟΚ) αριθ. 223/77 εφαρμόζεται για την κυκλοφορία των προϊόντων, που αναφέρονται στο άρθρο 2, στο εσωτερικό της Κοινότητος.  Άρθρο 6  Το Συμβούλιο καθορίζει σε εύθετο χρόνο, και εν πάση περιπτώσει πριν από τις 31 Δεκεμβρίου 1982, τα μέτρα τα οποία πρέπει να ληφθούν για την εξαγωγή των προϊόντων των άρθρων 1 και 2 μετά τη λήξη του παρόντος κανονισμού.  Άρθρο 7  Ο παρών κανονισμός αρχίζει να ισχύει την 1η Ιανουαρίου 1982.  Εφαρμόζεται μέχρι τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Δεκεμβρίου 1981.  Για το Συμβούλιο  Ο Πρόεδρος  CARRINGTON  (1) ΕΕ αριθ. L 324 της 27. 12. 1969, σ. 25.  (2) ΕΕ αριθ. L 124 της 8. 6. 1970, σ. 1.  (3) ΕΕ αριθ. L 358 της 31. 12. 1980, σ. 89.  (4) ΕΕ αριθ. L 179 της 1. 7. 1981, σ. 2.  (5) ΕΕ αριθ. L 38 της 9. 2. 1977, σ. 20.  (1) ΕΕ αριθ. L 58 της 8. 3. 1969, σ. 1.  (2) ΕΕ αριθ. L 24 της 30. 1. 1976, σ. 58.